Държавен вестник, бр. 102, 2025 г., стр. 207

БРОЙ  102	
Д Ъ Р Ж А В Е Н  В Е С Т Н И К 	
СТР.  207  
„Съобщения“ на Регистъра и се смятат за 
получени в деня на отваряне на съответното 
съобщение. Кратко съобщение за наличието 
на произнасяне по заявлението се изпраща и 
на електронния адрес, посочен от заявителя.
(4) В срока по ал. 3 заявителят може да 
подаде заявление за изпълнение на указа­
ния, което се разглежда в срока и по реда на 
предходните алинеи. Повторно съобщение с 
указания за отстраняване на недостатъци не 
се изпраща.
(5) Използва се заявлението по чл. 4, ал. 1, 
като заявителят попълва само тези данни, за 
които се отнасят дадените указания, и прилага 
необходимите документи. Със заявлението не 
може да се заявяват други промени и корекции 
освен изрично указаните.
(6) Към заявлението по ал. 4 се прилага 
декларация за истинност съгласно приложение 
№ 2 или приложение № 3 и пълномощно, ко­
гато заявлението се подава от пълномощник. 
Държавна такса не се дължи.
Чл. 13. (1) В случай че недостатъци не са 
установени или установените са отстранени 
в срок, министърът на правосъдието се про­
изнася с мотивирано решение за вписване в 
7-дневен срок от постъпване на заявлението, 
съответно на коригиращото заявление.
(2) Ако в указания срок не постъпи кори­
гиращо заявление или повторно са налице 
недостатъци, министърът на правосъдието 
се произнася с мотивиран отказ за вписване 
в 7-дневен срок от изтичане на срока за по­
даване на коригиращо заявление, съответно 
от неговото постъпване.
(3) Кратко съобщение за наличието на 
произнасяне по заявлението се изпраща на 
посочения от заявителя електронен адрес, а 
самото решение се достъпва в секция „Съоб­
щения“ в партидата на заявителя. Решението 
се смята за получено в деня на отваряне на 
съобщението, съдържащо решението.
Чл. 14. (1) Когато заявлението за вписва­
не на арбитражна институция, арбитражно 
производство или арбитър се уважава, впис­
ването се извършва незабавно въз основа на 
решението на министъра на правосъдието.
(2) Ако е заявено вписване на арбитражна 
институция и са налице недостатъци относно 
някой от арбитрите, които не са отстранени 
в срок, арбитражната институция се вписва 
без съответния арбитър. Той се вписва допъл­
нително въз основа на влязло в сила съдебно 
решение.
Г л а в а  ч е т в ъ р т а
ДОСТЪП И СЪХРАНЯВАНЕ НА РЕГИСТЪРА
Раздел I
Достъп до Регистъра
Чл. 15. Регистърът се води по начин, който 
гарантира сигурността на съдържащата се в 
него информация съгласно Закона за киберси­
гурност и чл. 12, ал. 4 от Наредбата за общите 
изисквания към информационните системи, 
регистрите и електронните административни 
услуги (ДВ, бр. 5 от 2017 г.).
Чл. 16. (1) Електронният достъп до впи­
саните обстоятелства е свободен и безплатен 
в частта относно арбитражните институции, 
имената и професиите на арбитрите към тях. 
Останалите данни и документи в Регистъра са 
достъпни само за министъра на правосъдието 
и за лицата, на които е възложил воденето му, 
за Инспектората към министъра на правосъ­
дието по Закона за съдебната власт и за съда.
(2) Министерството на правосъдието пре­
доставя постоянен достъп до Регистъра на 
администраторите на Върховния касационен 
съд, съответно на всеки окръжен съд, които 
по приложимия вътрешен ред осигуряват 
достъп на съдиите до Регистъра.
Чл. 17. (1) Достъп до електронната дело­
водна система на арбитражната институция се 
предоставя на съдии от Върховния касационен 
съд и на съдии от окръжните съдилища и 
Софийския градски съд с оглед разглеждане 
на искове по чл. 47 и издаване на изпълни­
телен лист по чл. 51, ал. 1 и 2 от Закона за 
арбитража.
(2) Искането за достъп се изготвя и под­
писва с квалифициран електронен подпис от 
председателя или член на съдебния състав 
от Върховния касационен съд, съответно от 
съдията от окръжния съд, на когото е раз­
пределено делото. Искането се изпраща на 
електронния адрес на арбитража, посочен в 
Регистъра. За целите на комуникация със съда 
арбитражната институция може да посочи 
отделен електронен адрес.
(3) Арбитражната институция предоставя 
искания достъп в рамките на деня, когато е 
постъпило искането, чрез системата за си­
гурно електронно връчване, освен ако между 
съответните съд и арбитраж е уговорен друг 
сигурен начин за предоставяне на достъп.
Чл. 18. Решенията на Върховния каса­
ционен съд, с които се отменя или обявява 
за нищожно арбитражно решение, както и 
разпорежданията на окръжния съд, с които 
се отказва издаване на изпълнителен лист 
въз основа на арбитражно решение, се изпра­
щат съгласно чл. 49, ал. 2 и чл. 51, ал. 3 от 
Закона за арбитража на Министерството на 
правосъдието на електронния адрес, посочен 
в чл. 4, ал. 5. Информацията за тях се при­
лага служебно към партидата на съответната 
арбитражна институция.
Раздел II
Справки от Регистъра
Чл. 19. (1) Регистърът осигурява възмож­
ност за извършване на справки чрез публичен 
интерфейс. Извършването на справки за впи­
саните обстоятелства може да се осъществява